Diari Oficial de la Generalitat Valenciana


Sumari del DOGV 3143, del 16-12-1997 (1997/11986)

Expedient número A-R/S-05/1997. Notificació als hereus de la senyora Antonia Pérez Salar de la incoació d'expedient de requeriment de comunicació de subrogació.
----------------------------------------------------------------------------------------------------------------------------------------------------------------

### Dades del document

Número de DOGV
:   3143

Data del DOGV
:   16-12-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11536


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número A-R/S-05/1997. Notificació als hereus de la senyora Antonia Pérez Salar de la incoació d'expedient de requeriment de comunicació de subrogació. [97/Q11886]
  
En compliment del que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, mitjançant aquest edicte es notifica als interessats, que a continuació s'indiquen, que s'ha incoat expedient de requeriment de comunicació de subrogació, amb advertència de resolució de contracte en cas contrari.
  
- Expedient número A-R/S-05/1997, dirigit als hereus de la senyora Antonia Pérez Salar.
  
Dades de la adjudicatària:
  
- Cognoms: Pérez Salar.
  
- Nom: Antonia.
  
- Data de la mort: 25 d'agost de 1997.
  
Dades de l'habitatge:
  
- Codi de l'habitatge: 03/0916/0015.
  
- Domicili: c/ Crevillent, núm. 2, baix, pta. 15.
  
- Població: Pinoso (Alacant).
  
- Règim de cessió: arrendament.
  
- Data de contracte: 1 de gener de 1985.
  
Una vegada resolt el contracte d'arrendament per la mort de l'adjudicatària abans indicada.
  
Atés que, per al contracte d'arrendament d'habitatges, l'article 58, de la Llei d'Arrendaments Urbans de 1964 i la disposició transitòria 2.a.B, de la Llei d'Arrendaments Urbans de 1994, estableixen el dret de determinades persones (cònjuge, fills i ascendents) de subrogar-se, amb el compliment de determinats requisits, en els drets i les obligacions de l'arrendament a la mort de l'inquilí.
  
I que el número 4 de l'article 58 estableix que, entre uns altres requisits, per a subrogar-se, les citades persones ho hauran de notificar fefaentment a l'arrendador dins dels 90 dies següents a la mort.
  
Vist que, transcorregut l'esmentat termini, no s'ha notificat a l'arrendador, per cap possible interessat amb dret a subrogar-se, voluntat de subrogació, i és que el mencionat article 58 de la Llei d'Arrendaments Urbans en el punt 4, paràgraf segon, estableix: "Si l'arrendador no rep a temps la notificació, podrà requerir els ocupants de l'habitatge perquè se li comunique la subrogació del beneficiari, amb l'advertència que, transcorreguts 30 dies sense rebre aquesta última notificació, tindrà lloc la resolució del contracte d'arrendament, cosa que efectivament succeirà si no es notificara la subrogació en l'últim termini".
  
Se'ls requereix perquè comuniquen la subrogació, en el termini de 30 dies des de la notificació d'aquest requeriment, a les oficines de l'Institut Valencià d'Habitatge, SA, d'Alacant, carrer de Girona, 4, 2.n, amb advertència de resolució del contracte en cas contrari, i s'haurà de procedir seguidament al llançament de tantes persones, mobles i efectes com pogueren estar ocupant-lo, i requerir, mitjançant aquesta resolució, els interessats en aquest sentit.
  
En el cas que no es complisca el que s'ha exposat, es procedirà forçosament al desallotjament d'aquests amb la corresponent autorització judicial d'entrada, per la qual cosa el llançament serà executat per l'Institut Valencià d'Habitatge, SA, que designarà la persona que haja de portar-ho a efecte, i es demanara, si és necessari, l'ajuda dels agents de l'autoritat.
  
Alacant, 13 d'octubre de 1997.- El director d'Administració de Patrimoni de l'Institut Valencià d'Habitatge, SA: Matías Ruiz Peñalver.
  
NOTA
  
Els acords adoptats per l'Institut Valencià d'Habitatge, SA, en l'exercici de les facultats d'administració i de disposició, s'entenen sense perjudici que l'administració titular puga adoptar les resolucions administratives que estime conforme a dret. Conseqüentment, en cas de disconformitat amb l'acord adoptat per l'Institut, l'interessat podrà formular petició davant la Conselleria d'Obres Públiques, Urbanisme i Transports, Direcció General d'Arquitectura i Habitatge, en el termini de 30 dies, i a la qual s'haurà d'adjuntar la sol·licitud formulada davant l'Institut, l'acord adoptat per aquest i tota la documentació que estime pertinent.
  
Agència Tributària
  
Delegació de Castelló